慕容麟
参考资料

↑  《資治通鑑·卷一百零二》：十一月，辛亥朔，垂請畋於大陸，因微服出鄴，將趨龍城。至邯鄲，少子麟，素不為垂所愛，逃還告狀，垂左右多亡叛。太傅評白燕主暐，遣西平公強帥精騎追之，及於范陽。世子令斷後，強不敢逼。會日暮，令謂垂曰：「本欲保東都以自全，今事已洩，謀不及設。秦主方招延英傑，不如往歸之。」垂曰：「今日之計，捨此安之！」乃散騎滅跡，傍南山復還鄴，隱於趙之顯原陵。……至河陽，為津吏所禁，斬之而濟。遂自洛陽與段夫人、世子令、令弟寶、農、隆、兄子楷、舅蘭建、郎中令高弼俱奔秦，留妃可足渾氏於鄴。
↑  《資治通鑑·卷一百二》：王猛之發長安也，請慕容令參其軍事，以為鄉導。將行，造慕容垂飲酒，從容謂垂曰：「今當遠別，卿何以贈我，使我睹物思人？」垂脫佩刀贈之。猛至洛陽，賂垂所親金熙，使詐為垂使者，謂令曰：「吾父子來此，以逃死也。今王猛疾人如仇，讒毀日深；秦王雖外相厚善，其心難知。丈夫逃死而卒不免，將為天下笑。吾聞東朝比來始更悔悟，主、後相尤。吾今還東，故遣告汝；吾已行矣，便可速發。」令疑之，躊躇終日，又不可審覆。乃將舊騎，詐為出獵，遂奔樂安王臧於石門。猛表令叛狀，垂懼而出走，及藍田，為追騎所獲。秦王堅引見東堂，勞之曰：「卿家國失和，委身投朕。賢子心不忘本，猶懷首丘，亦各其志，不足深咎。然燕之將亡，非令所能存，惜其徒入虎口耳。且父子兄弟，罪不相及，卿何為過懼而狼狽如是乎！」待之如舊。燕人以令叛而復還，其父為秦所厚，疑令為反間，徙之沙城，在龍都東北六百裡。
↑  《資治通鑑·卷一百零二》：慕容令自度終不得免，密謀起兵，沙城中謫戍士數千人，令皆厚撫之。五月，庚午，令殺牙門孟媯。城大涉圭懼，請自效。令信之，引置左右。遂帥謫戍士東襲威德城，殺城郎慕容倉，據城部署，遣人招東西諸戍，翕然皆應之。鎮東將軍勃海王亮鎮龍城，令將襲之；其弟麟以告亮，亮閉城拒守。癸酉，涉圭因侍直擊令，令單馬走，其黨皆潰。涉圭追令至薛黎澤，擒而殺之，詣龍城白亮。亮為之誅涉圭，收令屍而葬之。
↑  《資治通鑑·卷一百五》：初，垂從堅入鄴，以其子麟屢嘗告變於燕，立殺其母，然猶不忍殺麟，置之外捨，希得侍見。乃殺苻飛龍，麟屢進策畫，啟發垂意，垂更奇之，寵待與諸子均矣。
↑  《資治通鑑·卷一百零五》：秦冀州刺史阜城侯定守信都，高城男紹在其國，高邑侯亮、重合侯謨守常山，固安侯鑒守中山。燕王垂遣前將軍、樂浪王溫督諸軍攻信都，不克；夏，四月，丙辰，遣撫軍大將軍麟益兵助之。……（五月）秦苻定、苻紹皆降於燕，燕慕容麟引兵西攻常山。……（六月）燕慕容麟拔常山，秦苻亮、苻謨皆降。麟進圍中山，秋，七月，克之，執苻鑒。麟威聲大振，留屯中山。
↑  《資治通鑑·卷一百五》：秦幽州刺史王永、平州刺史苻沖帥二州之眾以擊燕。燕王垂遣寧朔將軍平規擊永，永遣昌黎太守宋敞逆戰於范陽，敞兵敗，規進據薊南。……秦幽州刺史王永求救於振威將軍劉庫仁，庫仁遣其妻兄公孫希帥騎三千救之，大破平規於薊南，乘勝長驅，進據唐城，與慕容麟相持。……劉庫仁聞公孫希已破平規，欲大舉兵以救長樂公丕，發雁門、上谷、代郡兵，屯繁畤。燕太子太保輿句之子文、零陵公慕輿虔之子常時在庫仁所，知三郡兵不樂遠所，因作亂，夜，攻庫仁，殺之，竊其駿馬奔燕。公孫希之眾聞亂自潰，希奔翟真。
↑  《資治通鑑·卷一百五》：燕慕容農自信都西擊丁零翟遼於魯口，破之。遼退屯無極，農屯蒿城以逼之。遼，真之從兄也。……燕慕容麟、慕容農合兵襲翟遼，大破之，遼單騎奔翟真。
↑  《資治通鑑·卷一百六》：慕容麟、慕容隆自信都徇勃海、清河。麟擊勃海太守封懿，執之，因屯歷口。懿，放之子也。
↑  《資治通鑑·卷一百六》：慕容麟攻王兗於博陵，城中糧竭矢盡，功曹張猗逾城出，聚眾以應麟。兗臨城數之曰：「卿是秦民，吾是卿君，卿起兵應賊，自號『義兵』，何名實之相違也？古人求忠臣必於孝子之門，卿母在城，棄而不顧，吾何有焉！今人取卿一切之功則可矣，寧能忘卿不忠不孝之事乎！不意中州禮義之邦，乃有如卿者也！」十二月，麟拔博陵，執兗及苻鑒，殺之。
↑  《晉書·卷一二三》：撫軍慕容麟為衛大將軍，其餘拜授有差。
↑  《資治通鑑·卷一百六》：八月，燕主垂留太子寶守中山，以趙王麟為尚書右僕射，錄留台。庚午，自帥范陽王德等南略地，使高陽王隆東徇平原。丁零鮮于乞保曲陽西山，聞垂南伐，出營望都，剽掠居民。趙王麟自出討之，諸將皆曰：「殿下虛鎮遠征，萬一無功而返，虧損威重，不如遣諸將討之。」麟曰：「乞聞大駕在外，無所畏忌，必不設備，一舉可取，不足憂也。」乃聲言至魯口，夜，回趣乞，比明，至其營；掩擊，擒之。
↑  《魏書·太祖紀》：初，帝叔父窟咄為苻堅徙於長安，因隨慕容永，永以為新興太守。八月，劉顯遣弟亢泥迎窟咄，以兵隨之，來逼南境。於是諸部騷動，人心顧望。帝左右于桓等，與諸部人謀為逆以應之。事泄，誅造謀者五人，餘悉不問。帝慮內難，乃北踰陰山，幸賀蘭部，阻山為固。遣行人安同、長孫賀使於慕容垂以徵師，垂遣使朝貢，並令其子賀驎帥步騎以隨同等。
↑  《資治通鑑·卷一百六》：燕趙王麟軍未至魏，拓跋窟咄稍前逼魏王珪，賀染干侵魏北部以應之。魏眾驚擾，北部大人叔孫普洛亡奔劉衛辰。麟聞之，遽遣安同等歸。魏人知燕軍在近，眾心少安。窟咄進屯高柳，珪引兵與麟會擊之，窟咄大敗，奔劉衛辰，衛辰殺之。珪悉收其眾，以代人庫狄干為北部大人。麟引兵還中山。
↑  《資治通鑑·卷一百七》：燕上谷人王敏殺太守封戢，代郡人許謙逐太守賈閏，各以郡附劉顯。……燕趙王麟討王敏於上谷，斬之。
↑  《資治通鑑·卷一百七》：劉衛辰獻馬於燕，劉顯掠之。燕主垂怒，遣太原王楷將兵助趙王麟擊顯，大破之。顯奔馬邑西山，魏王引兵會麟擊顯於彌澤，又破之。顯奔西燕，麟悉收其部眾，獲馬牛羊以千萬數。
↑  《魏書·太祖紀》：夏五月，遣行人安同徵兵於慕容垂，垂使子賀驎率眾來會。六月，帝親征劉顯於馬邑南，追至彌澤，大破之，顯南奔慕容永，盡收其部落。
↑  《資治通鑑·卷一百七》：燕趙王麟擊許謙，破之，謙奔西燕。
↑  《資治通鑑·卷一百七》：丙寅，魏王珪會燕趙王麟於意辛山，擊賀蘭、紇突鄰、紇奚三部，破之，紇突鄰、紇奚皆降於魏。
↑  《魏書·外戚·賀訥傳》：訥又通於慕容垂，垂以訥為歸善王。染干謀殺訥而代立，訥遂與染干相攻。垂遣子麟討之，敗染干於牛都，破訥於赤城。太祖遣師救訥，麟乃引退。
↑  《資治通鑑·卷一百七》：賀染干謀殺其兄訥，訥知之，舉兵相攻。魏王珪告於燕，請為鄉導以討之。二月，甲戌，燕主垂遣趙王麟將兵擊訥，鎮北將軍蘭汗帥龍城之兵擊染干。 ……六月，甲辰，燕趙王麟破賀訥於赤城，禽之，降其部落數萬。燕主垂命麟歸訥部落，徙染干於中山。麟歸，言於垂曰：「臣觀拓跋珪舉動，終為國患，不若攝之還朝，使其弟監國事。」垂不從。
↑  《資治通鑑·卷一百八》：魏王珪叛燕，侵逼附塞諸部。五月，甲戌，燕主垂遣太子寶、遼西王農、趙王麟帥眾八萬，自五原伐魏，范陽王德、陳留王紹別將步騎萬八千為後繼。……寶之發中山也，燕主垂已有疾，既至五原，珪使人邀中山之路，伺其使者，盡執之，寶等數月不聞垂起居，珪使所執使者臨河告之曰：「若父已死，何不早歸！」寶等憂恐，士卒駭動。……燕、魏相持積旬，趙王麟將慕輿嵩等以垂為實死，謀作亂，奉麟為主。事洩，嵩等皆死，寶、麟等內自疑，冬，十月，辛未，燒船夜遁。時河冰未結，寶以魏兵必不能渡，不設斥候。十一月，己卯，暴風，冰合。魏王珪引兵濟河，留輜重，選精銳二萬餘騎急追之。燕軍至參合陂，有大風，黑氣如堤，自軍後來，臨覆軍上。沙門支曇猛言於寶曰：「風氣暴迅，魏兵將至之候，宜遣兵御之。」寶以去魏軍已遠，笑而不應。曇猛固請不已，麟怒曰：「以殿下神武，師徒之盛，足以橫行沙漠，索虜何敢遠來！而曇猛妄言驚眾，當斬以徇！」曇猛泣曰：「苻氏以百萬之師，敗於淮南，正由恃眾輕敵，不信天道故也！」司徒德勸寶從曇猛言，寶乃遣麟帥騎三萬居軍後以備非常。麟以曇猛赤妄，縱騎遊獵，不肯設備。寶遣騎還詗魏兵，騎和十餘里，即解鞍寢。魏軍晨夜兼行，乙酉，暮，至參合陂西。燕軍在陂東，營於蟠羊山南水上。魏王珪夜部分諸將，掩覆燕軍，士卒銜枚束馬口潛進。丙戌，日出，魏軍登山，下臨燕營。燕軍將東引，顧見之，士卒大驚擾亂。珪縱兵擊之，燕兵走赴水，人馬相騰，躡壓溺死者以萬數。略陽公遵以兵邀其前，燕兵四五萬人，一時放仗斂手就禽，其遺迸去者不過數千人，太子寶等皆單騎僅免。殺燕右僕陳留悼王紹，生禽魯陽王倭奴、桂林王道成、濟陰公尹國等文武將吏數千人，兵甲糧貨以巨萬計。道成，垂之弟子也。魏王珪擇燕臣之有才用者代郡太守廣川賈閏、閏從弟驃騎長史昌黎太守彝、太史郎遼東晁崇等留之，其餘欲悉給衣糧遣還，以招懷中州之人。中部大人王建曰：「燕眾強盛，今傾國而來，我幸而大捷，不如悉殺之，則其國空虛，取之為易。且獲寇而縱之，無乃不可乎！」乃盡坑之。
↑  《資治通鑑·卷一百九》：魏圍中山既久，城中將士皆思出戰。征北大將軍隆言於寶曰：「涉珪雖屢獲小利，然頓兵經年，凶勢沮屈，士馬死傷太半，人心思歸，諸部離散，正是可破之時也。加之舉城思奮，若因我之銳，乘彼之衰，往無不克。如其持重不決，將卒氣喪，日益困逼，事久變生，後雖欲用之，不可得也，！」寶然之。而衛大將軍麟每沮其議，隆成列而罷者，前後數四。寶使人請於魏王珪，欲還其弟觚，割常山以西皆與魏以求和。珪許之；既而寶悔之。己酉，珪如盧奴，辛亥，復圍中山。燕將士數千人俱自請於寶曰：「今坐守窮城，終於困弊，臣等願得一出樂戰，而陛下每抑之，此為坐自摧敗也。且受圍歷時，無他奇變，徒望積久寇賊自退。今內外之勢，強弱懸絕，彼必不自退明矣，宜從眾一決。」寶許之。隆退而勒兵，召諸參佐謂之曰：「皇威不振，寇賊內侮，臣子同恥，義不顧生。今幸而破賊，吉還固善；若其不幸，亦使吾志節獲展。卿等有北見吾母者，為吾道此情也！」乃被甲上馬，詣門俟命。麟復固止寶，眾大忿恨，隆涕泣而還。
↑  《晉書·卷124》：魏軍進攻中山，屯於芳林園。其夜尚書慕容皓謀殺寶，立慕容麟。皓妻兄蘇泥告之，寶使慕容隆收皓，皓與同謀數十人斬關奔魏。麟懼不自安，以兵劫左衛將軍、北地王精，謀率禁旅弒寶。精以義距之，麟怒，殺精，出奔丁零。
↑  《資治通鑑·卷一百九》：是夜，麟以兵劫左衛將軍北地王精，使帥禁兵弒寶。精以義拒之，麟怒，殺精，出奔西山，依丁零餘眾。於是城中人情震駭。寶不知麟所之，以清河王會軍在近，恐麟奪會軍，先據龍城，乃召隆及驃騎大將軍農，謀去中山，走保龍城。
↑  《資治通鑑·卷一百九》：燕主寶出中山，與趙王麟遇於阱城，麟不意寶至，驚駭，帥其眾奔蒲陰，復出屯望都，土人頗供給之。慕容詳遣兵掩擊麟，獲其妻子，麟脫走入山。
↑  《資治通鑑·卷一百九》：秋，七月，慕容詳殺可足渾譚。詳嗜酒奢浮，不恤士民，刑殺無度，所誅王公以下五百餘人，群下離心。城中饑窘，詳不聽民出采穭，死者相枕，舉城皆謀迎趙王麟。詳遣輔國將軍張驤帥五千餘人督租於常山，麟自丁零入驤軍，潛襲中山，城門不閉，執詳，斬之。麟遂稱尊號，聽人四出采穭。人既飽，求與魏戰。麟不從，稍復窮餒。魏王珪軍魯口，遣長孫肥帥騎七千襲中山，入其郛；麟進至派水，為魏所敗而還。……中山饑甚，慕容麟帥二萬餘人出據新市。甲子晦，魏王珪進軍攻之。太史令晁崇曰：「不吉。昔紂以甲子亡，謂之疾日，兵家忌之。」珪曰：「紂以甲子亡，周武不以甲子興乎？」崇無以對。冬，十月，丙寅，麟退阻派水。甲戌，珪與麟戰於義台，大破之，斬首九千餘級。麟與數十騎馳取妻子入西山，遂奔鄴。
↑  《魏書·太祖記》：秋七月，普隣遣烏丸張驤率五千餘人出城求食，寇常山之靈壽，殺害吏民。賀麟自丁零中入於驤軍，因其眾，復入中山，殺普隣而自立。帝還幸魯口，遣將軍長孫肥一千騎襲中山，入其郛而還。
↑  《晉書·卷127》：德兄子麟自義台奔鄴，因說德曰：「中山既沒，魏必乘勝攻鄴，雖糧儲素積，而城大難固，且人情沮動，不可以戰。及魏軍未至，擁眾南渡，就魯陽王和，據滑台而聚兵積穀，伺隙而動，計之上也。魏雖拔中山，勢不久留，不過驅掠而返。人不樂徙，理自生變，然後振威以援之，魏則內外受敵，使戀舊之士有所依憑，廣開恩信，招集遺黎，可一舉而取之。」先是，慕容和亦勸德南徙，於是許之。隆安二年，乃率戶四萬、車二萬七千乘，自鄴將徙於滑台。遇風，船沒，魏軍垂至，眾懼，議欲退保黎陽。其夕流澌凍合，是夜濟師，旦，魏師至而冰泮，若有神焉。遂改黎陽津為天橋津。及至滑台，景星見於尾箕。漳水得白玉，狀若璽。於是德依燕元故事，稱元年，大赦境內殊死已下，置百官。以慕容麟為司空、領尚書令，慕容法為中軍將軍，慕輿拔為尚書左僕射，丁通為尚書右僕射，自余封授各有差。初，河間有麟見，慕容麟以為已瑞。及此，潛謀為亂，事覺，賜死。
↑  王, 连龙, , 《古代文明》 (04期), 2010年, (04期): 77–82  [2017-04-05], （原始内容存档于2017-04-06）